ছবিতে পরিপূর্ণ ফেসবুক বা ইনস্টাগ্রামে মুগ্ধ সবাই। সুন্দর মুহূর্ত ও ছবিগুলো ধরে রাখতে আমরা ক্যামেরা তাক করি। দ্রুত ছবি তুলে বন্ধুদের মাঝে সেই ছবি ছড়িয়ে দিতে চাই। কিন্তু ক্যামেরা ব্যবহারের আগে অন্য কিছু করার প্রয়োজনীয়তা রয়েছে। ২০১৩ সালে ফেয়ারফিল্ড বিশ্ববিদ্যালয়ের এক গবেষণায় বলা হয়, সুন্দর প্রাকৃতিক দৃশ্য বা সুন্দর মানুষের ছবি তোলার সময় ক্যামেরা ব্যবহারের প্রতিই মনোযোগ থাকে আমাদের। কিন্তু ছবি তোলার আগে নিজের চোখে তা উপভোগ করে নিতে হয়। মস্তিষ্কে ওই ছবিটা স্মৃতিবদ্ধ না করলে আমরা আসল সৌন্দর্য উপভোগ করতে পারব না। স্মৃতি হিসেবে গ্রহণ করার পরই তা ক্যামেরাবন্দি করা উচিত। ওই গবেষণায় প্রাপ্ত ফল এভাবেই ব্যাখ্যা করেছেন প্রধান গবেষক লিন্ডা হেনকেল। কোনো কিছুর সৌন্দর্য মন দিয়ে উপলব্ধি করতে গেলে ও দৃশ্যের ভেতরের কিছু ব্যাপারও বের হয়ে আসতে পারে। তখন ছবি তুললে তা আরো মনোমুঙ্কর হতে পারে।